Epidemia
Epidemia, vel morbus epidemius, Latine etiam pestilentia et lues, est morbus contagiosus, qui in solito maiorem partem hominum in aliqua regione habitantium incurrit. Epidemia effundi potest ruina aut calamitate aliqua, sicut ariditate aut tempestate saeva aut inundatione aut terrae motu. Animalia quoque contagione pestilentiae adfici possunt, unde incommoda addi populo solent. Epidemiae etiam adventiciae esse possunt, cum ex peregrinantibus oriuntur. Epidemiae actionibus sanitariis sicut manuum lavatione et vaccinationibus impediuntur.

Epidemia per orbem terrarum effusa pandemia est.

De etymologia 
Epidemia est vocabulum posterioris Latinitatis a nomine Graeco ἐπιδημία 'aliquo adventus, alicubi mansio' [cf. ἐπιδημέω 'advena sum'] mutuatum, quod non solum ad morbos contagiosos refertur sed etiam de hominum vel deorum adventu dicitur. Etiam morbus epidemius dicitur ex adiectivo ἐπιδήμιος 'in populo versans' [< δῆμος 'populus']. Ab eodem adiectivo etiam epidemion.

Genera epidemiarum 

 Cholera
 Ebola febris haemorrhagica
 Febris dengue
 Influentia
 Influentia porcina
 Malaria
 Morbus Hispanicus
 Poliomyelitis
 Pestis nigra
 Phthisis
 SCDI
 Typhus
 Variola
 2019-nCoV

Notae

Bibliographia 
 Gabler, E. & Winkler, T. C. (1881). Latijnsch-Hollandsch woordenboek over de geneeskunde en de natuurkundige wetenschappen. Alterum editum. Lugduni: A.W. Sijthoff
 Kraus, L.A. (1844). Kritisch-etymologisches medicinisches Lexikon (Dritte Auflage). Gottingae: Verlag der Deuerlich- und Dieterichschen Buchhandlung.
 Siebenhaar, F.J. (1850). Terminologisches Wörterbuch der medicinischen Wissenschaften. (secunda editio). Lipsiae: Arnoldische Buchhandlung.

Morbi
!